שו"ת רשב"ץ (תשב"ץ)/חלק ג/קה
ענין קה:

עוד שאלת מה שכתב הרמב"ם ז"ל בפ"א מהל' טוען הורו רבותי שאם אמר התובע ישבע וכו' שהוא ז"ל חולק על רבותיו.
איני יודע מי הזקיקך לשוויי פלוגתא בינו ובין רבותי' בכדי.
שדברים אלו הרי"ף ז"ל כתבם בפ' הכותב והסכים עמו הרמ"בן ז"ל בחדושיו וכן הרא"ש ז"ל בפסקיו והוזקקו לזה מפני מה שאמרו בגמ' התם (פ"ח ע"א) ואי פקח אידך מייתי ליה לידי שבועה דאוריתא.
והוקשה להם מה ריוח יש בזה בין שבועה דאוריתא לשבועה דרבנן.
ורש"י ז"ל היה אומר לנקוטי חפצא ולא הסכימו עמו בזה שגם בשבועו' המשנה יש נקיט' חפץ אע"פ שאין בשבועו' היסת נקיט' חפץ וכן רש"י ז"ל עצמו כתב כן בפ' השולח (ל"ה ע"א ד"ה חוץ) על כן נתקיים מה שכתב הרי"אף ז"ל שם דלא מחלק.
וכן הרמ"בם ז"ל לא כתב דעת זו לדחותה אלא שהוא סובר כן: